《春雪四首 其一》
宋代·赵蕃

旱历三时久，荒成比岁连。祇疑吾邑尔，复道数州然。

懔懔沟虞坠，嗷嗷釜苦悬。县官深恻怛，长吏阙流宣。

赈米多虚上，蠲租岂尽捐。处心诚昧己，受赏更欺天。

敢谓皆如此，其间盖有贤。大江分左右，万口说朱钱。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。